નોંધનીય બાબત છે કે લાંચ મામલાએ વધારે ગરમાવો પકડતા સરકારે CBI ડાયરેક્ટર આલોક વર્મા અને સ્પેશિયલ ડાયરેક્ટર રાકેશ અસ્થાનાને રજાઓ પર મોકલીને જોઇન્ટ ડાયરેક્ટર નાગેશ્વરને CBIના કાર્યકારી ડાયરેક્ટર તરીકે નિમ્યા હતા. નાગેશ્વરે આ મામલે પહેલુ પગલું ભરતા કેટલાક અધિકારીઓની બદલી કરી હતી જેમાં રાકેશ અસ્થાના કેસની તપાસ ટીમનું નેતૃત્વ કરી રહેલા DSP અજય બસ્સીનો પણ સમાવેશ થાય છે. બસ્સીને ટ્રાન્સ્ફર કરી પોર્ટ બ્લેયર મોકલવામાં આવ્યા છે.